**Din iubirea...**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din iubire...

Doare gândul stors de minte,

Și nu aș vrea să fiu profund,

Tu n-ai vrut să fii cuminte

Și m-ai rănit din când în când.

Des ne certam și iar certam,

Cum respiram, apoi la fel,

De multe ori eu nu contam,

Puțin mărunt în portofel!

S-a adunat, tolba-i plină,

Căci viața mea e la sfârșit,

Scot privirea la lumină

Și văd din nou că-s răvășit.

În inima-ți mare cât o stea,

Poți băga tot universul,

Dar un locșor oricine vrea

Să-și găsească-n viață sensul.

Mai ascunsesem din dureri,

Făceam ce ne plăcea mai mult,

Tu-mi recitai în tandre seri

Și îmi plăcea să te ascult.

Și dacă știm că te iubesc

Și că viața-i o ruletă

Întinde mâna, îmi doresc

S-accepți inelul, din casetă.

Autor: Gabriel Stănciulescu